Džefs Tīgs
Džefs Demarko Tīgs (angļu: Jeff Demarc Teague; dzimis 1988. gada 10. jūnijā Indianapolisā) ir bijušais amerikāņu basketbolists, spēlēja saspēles vadītāja pozīcijā. Pēdējā komanda, ko pārstāvēja bija Nacionālās basketbola asociācijas (NBA) klubs Milvoki "Bucks", ar kuru kļuva par 2021. gada NBA čempionu. Karjeras ilgāko posmu spēlējis Atlantas "Hawks". Piedalījies NBA Visu Zvaigžņu spēlē 2015. gadā. Pēc spēlētāja karjeras beigām ir kļuvis par treneri, kopš 2023. gada strādā vidusskolu basketbolā. Viens no Dž. Tīga brāļiem Markīzs Tīgs arī ir profesionals basketbolists, spēlējis NBA.